Універсітэт імя Ч. Тафтса

Універсітэт імя Ч. Тафтса () — амерыканская прыватная вышэйшая навучальная ўстанова са статусам даследчага ўніверсітэта, якая месціцца ў горадзе Сомерсвіл у штаце Масачусетс, ЗША.

 Агульная характарыстыка 
Універсітэт быў заснаваны ў 1852 годзе як каледж хрысціянскімі ўніверсалістамі, якія імкнуліся стварыць несектантанскую вышэйшую навучальную ўстанову ў Новай Англіі. Вучэльня носіць імя Чарльза Тафтса, які ахвяраваў 20 акраў зямлі для арганізацыі вучэльні, якія сёння з'яўляюцца галоўным універсітэцкім кампусам. Вучэльня заставалася невялікім гуманітарным каледжам да 1970-х гадоў, калі ператварылася ў вялікі даследчы ўніверсітэт.

Універсітэт прапануе больш за 90 праграм бакалаўрыяту і 160 магістратуры. Ён класіфікуецца як доктарскі ўніверсітэт з вельмі высокай даследчай актыўнасцю і з'яўляецца сябрам Асацыяцыі амерыканскіх універсітэтаў. Універсітэт мае таксама дадатковы кампус у цэнтры Бостана, у якім размяшчаюцца медыцынская, стаматалагічная школы і школа харчавання, а таксама вышэйшая школа біямедыцынскіх навук.

 Структура 
 Школа мастацтваў і навук
 Вышэйшая школа мастацтваў і навук
 Вышэйшая школа біямедыцынскіх навук
 Школа ветэрынарнай медыцыны
 Школа стаматалагічнай медыцыны
 Школа інжынерыі
 Школа Флетчара
 Школа навукі і палітыкі ў галіне харчавання
 Школа медыцыны
 Школа Музея выяўленчага мастацтва
 Каледж грамадзянскага жыцця
 Універсітэцкі каледж

 Гл. таксама 
 Спіс універсітэтаў штата Масачусетс

 Крыніцы 

 Спасылкі 

 Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Масачусетса